Aspirene

L' aspirene, c' est li cmon no askepyî del marke di fabrike "Aspirin", onk des prumîs rmédes tchimikes kinoxhous di totes les djins.

Li molecule c' est do seur acetilsåcilike u acide acetilsåcilike.

C' est on seur k' a stî saetchî foû del schoice di så.

 come riméde 
Il a stî discovrou d' astcheyance, so l' doûce creyance. On djha ki, come les sås avént todi les pîs e l' aiwe, sins må, c' est k' elle avént on prodût ki ls espaitchive d' atraper froed.

Li seur såcilike a stî fabriké pal societé Bayer dispu 1899. 

C' est on rméde disconte li five et l' efouwaedje des organes. Il est l' pus vî disfouwant nén cortizonike.

Ci n' est k' dins les anêyes 1970 k' on s' a rindou conte k' il esteut eto on raclairixhant do sonk.

 Uzaedjes e l' medcene des biesses 
Li seur acetilsåcilike est co bén eployî po les tchéns et les tchets, ey ossu dins les poytreyes.

Categoreye:Droukes d' apoteke
Categoreye:Disfouwants